Ixef wis sin Aneɛruḍ n tsuqilt iwehha ɣer yigenni, bedden am wakken skanen abrid i win iɛerqen, s kra n win ara d-yasen ɣer din, ur yesɛi d acu ara yugad. Iɛsekriyen-agi zemren ad siɣen laman s ccerṭ ur d-ttɛeddin ara s yin leqbayel i yugaden, xelɛen, zerben di tikli am tili. ɣur-i i warraw n tmurt-iw i wumi fkiɣ azal. Bɣiɣ ad ɣreɣ deg wudemawen-nsen d acu i ttxemmimen. Imezdaɣ-nni ttarran-iyi-d sslam s laɛqel am wakken ulac akk awal gar-aneɣ. D ṣṣaḥ ulac akk d acu ara d-nini. Ur zriɣ ara ayen i bɣiɣ ad ten-id- sneṭqeɣ, imi ula d nekk ur sɛiɣ d acu ara d-iniɣ. Tifit tsusmi. Ahaw, berkat-aɣ tbelɛiṭ, ula d nekk am nitni i giɣ, ur ḥwaǧeɣ ara akk d acu ara yesɛelmen. Acu